अतिक्रमण हटाने पर हंगामा छह हजार जुर्माना वसूला
पटना सिटी| अतिक्रमणके खिलाफ सोमवार को नगर निगम ने शेरशाह रोड और सुदर्शन पथ में अभियान चलाया। कई जगहों पर अतिक्रमणकारियों ने विरोध कर हंगामा किया। इस दौरान अतिक्रमणकारियों से छह हजार पचास रुपए जुर्माना वसूला गया। टीम में निगम के विजय कुमार निराला, सोनू कुमार के अलावा पुलिस के तीन जवान, 10 मजदूर रहे। निगम के सिटी अंचल कार्यालय से अभियान शुरू हुआ। यह जल्ला रोड, एनएमसीएच रोड, अगमकुआं, सुदर्शन पथ, गुलजारबाग स्टेशन रोड, गुलजारबाग हाट होते हुए निगम कार्यालय तक चला। 20-22 दुकानदारों से जुर्माना वसूला गया। जल्ला रोड में अतिक्रमण कर बनाई गई झोंपड़ी को भी हटाया गया, जिसका लोगों ने विरोध कर हंगामा किया। इसके बाद टीम तुलसी मंडी पहुंची, जहां दुकानदार विरोध करने लगे। निगम के कार्यपालक पदाधिकारी अजय कुमार ने बताया कि अतिक्रमणकारियों को हर हाल में हटाया जाएगा। सड़क के किनारे अतिक्रमण कर दुकान लगाने जहा-तहां ठेला लगाने से सुदर्शन पथ में लगभग हर दिन जाम की स्थिति रहती है। जब तक अतिक्रमणकारियों को हटाया नहीं जाएगा तब तक समस्या का समाधान नहीं निकल सकता।
hin_Deva hin_Deva